Et kellelgi ei oleks enam ütlemist,  et Mann, miks sa pilti ei tee ;). Voila! Järjekord tuli neil küll vale, kuna ma olin vahepeal juba ära unustanud, kuidas blogger fotosid üles laeb, aga pole hullu.    Teksti minult praegu veel ei saa, sest veetsin kogu eilse õhtu arvuti küljes, püüdsin edasisi plaane paika panna. Praegused alternatiivid paistavad sellised:  * Rosco on levist väljas. Kui ta telefonitsi kätte saan, siis liigun Te Anau suunas. Kui ei saa, siis üritan hiljem kätte saada =).  * Üks kohalik matkakorraldaja  vajab giidi, kes inimestega kepikõndi teeks. Loodan täna kokku saada.  * St Rosa veiniistanduse külje all on üks tall kümmekonna hobusega. Tema pakub tööd ratsagiidile ja hobuste hooldajale, aga raha selle eest ei maksa - 4 tundi päevas vastutasuks majutuse ja söögi eest. Kui õnnestub veiniistanduses mingit tööd leida või kusagil mujal lähikonnas, et natuke eelarvet ka tekitada, siis võin vabalt tema juurde kolida. Tall on täiesti müstiliselt ilusas kohas.  * Queenstowni langevarjufirma otsib endale  load organiserit. Meilisin eile nende personalijuhile, loodan, et saan täna vastuse.    Siis on mul veel pikk fail teiste kohtadega, kes hetkel inimesi juurde vajavad, aga püüan täna nende neljaga sotti saada. Siis mõtleb edasi. Arvestades, et ma pole veel kahte päevagi kohal olnud, ei ole olukord kurta. Kuhugisuunas ikka liigub =)    A te vaadake seniks Queenstowni linnatänavaid. Taustaks võite ette kujutada, kuidas Jason Mraz laulab "I'm yours", sest seda lastakse siin tõesti söögi  alla ja söögi peale! Mis on iseenesest üsna tore, sest lugu on hea.